Mal for avtale om samordning av HMS-arbeid mellom bispedømmeråd og kirkelig fellesråd

Behandelt i AMU 20.02.2018

1. **Ansvar for arbeidsmiljøet**
   1. Bispedømmerådet og fellesrådet har hver for seg og sammen ansvar for arbeidsmiljøet på den lokale kirkelige arbeidsplassen iht. arbeidsmiljølovens § 2-2. Hovedpunktene er at hver arbeidsgiver skal:

* Sørge for at egen virksomhet er innrettet og egne arbeidstakeres arbeid er ordnet og blir utført på en slik måte at også andre enn egne arbeidstakere er sikret et fullt forsvarlig arbeidsmiljø.
* Samarbeide med andre arbeidsgivere for å sikre et fullt forsvarlig arbeidsmiljø. Hovedbedriften skal ha ansvar for samordning av de enkelte virksomheters helse-, miljø- og sikkerhetsarbeid.

Partene er enige om at Fellesrådet i denne sammenheng er å betrakte som hovedbedrift[[1]](#footnote-1).

* 1. Bispedømmerådet og fellesrådet skal i sine planer for HMS-samarbeidet ha en særskilt oppmerksomhet på samarbeidssforholdene og konflikthåndtering mellom presteskapet og fellesrådets tilsatte.
  2. Kirkevergen har ansvar for å ta kontakt med prosten for å få etablert de nødvendige rutinene knyttet til samordning mellom de to arbeidsgiverne.

1. **Ansvar for samordning**
   1. Hovedbedrift har ansvar for samordning av de HMS-oppgavene som er beskrevet i aktuelle lover og forskrifter.
   2. Samordningen kommer til uttrykk gjennom:
      1. Samordningsmøter mellom kirkeverge og prost for blant annet å utveksle informasjon, erfaring om arbeidsmiljøforhold og avtale vernerunder. Vernerunde skal for øvrig foretas når en av arbeidsgiverne eller verneombudene ber om det.
      2. Faste stabsmøter mellom ansatte i det lokale arbeidsfellesskapet. Her drøftes oppgaver og utfordringer.
   3. Partene har ansvar for valg/oppnevning av verneombud etter gjeldende bestemmelser[[2]](#footnote-2).
2. **Arbeidsmiljøutvalg/arbeidsmiljøgrupper og samordningsgruppe**
   1. Arbeidsmiljøutvalg/arbeidsmiljøgruppe etableres i samsvar med AML kapittel 7, forskrift om organisering, ledelse og medvirkning § 3-7 og Hovedavtalen § 11.
   2. Det skal opprettes en fast samordningsgruppe for arbeidsmiljøet som består av prost, kirkeverge og disse to virksomheters verneombud. Samordningsgruppa kan møtes regelmessig, eller når en av gruppas medlemmer krever det, for å drøfte aktuelle saker.
   3. Lokale vernerunder gjennomføres årlig. Det fysiske og det psykososiale arbeidsmiljø gjennomgås annet hvert år. Kirkevergen innkaller i samråd med prost. Begge verneombudene deltar ved forberedelse og gjennomføring av vernerundene og gjennomgang av det psykososiale arbeidsmiljø.
   4. Risikoanalyser gjøres i hver enkelt virksomhet innenfor virksomhetens ansvarsområder. Dersom ROS-analysen avdekker risiko-områder som omfatter begge virksomhetene, utarbeides det tiltak/ tiltaksplan i begge linjer.
3. **Økonomi**
   1. Fellesrådet har ansvar for:
      1. Bygg
      2. Anlegg
      3. Utstyr på kontoret
      4. Opplæring av verneombud i egen virksomhet
      5. Utgifter til egen vernetjeneste
      6. HMS-opplæring for nytilsatte
   2. Bispedømmerådet har ansvar for utgifter i forhold til sine ansatte når det gjelder:
      1. Opplæring/faglige kurs på HMS-området
      2. Opplæring av verneombud i egen virksomhet
      3. Utgifter til egen vernetjeneste
      4. HMS-opplæring for nytilsatte
   3. Deling av utgifter
      1. Utgifter til avtalt stabsutvikling og forebyggende HMS-tiltak deles forholdsmessig mellom bispedømmeråd/prost og kirkelig fellesråd.
      2. Utgifter til avtalte tiltak i forbindelse med konflikthåndtering deles forholdsvis mellom bispedømmeråd og kirkelig fellesråd.
4. **Avvikshåndtering**
   1. Det skal utarbeides ansvarsfordeling og samarbeidsrutiner for avviksmeldinger der begge linjer er berørt.
   2. Det skal utarbeides ansvarsfordeling og samarbeidsrutiner for håndtering av uheldige psykosoiale forhold der begge linjene er representert.
   3. Det skal utarbeides ansvarsfordeling og samarbeidsrutine for håndtering av klager fra publikum/medlemmer der begge linjer er berørt.
   4. Det skal utarbeides ansvarsfordeling og samarbeidsrutiner for varslingssaker (jf. aml 2A) der begge linjer er berørt.
5. **Konkrete tiltak**

(fylles ut ved behov etter vurdering av de lokale forhold)

1. **Informasjon mellom virksomhetene** 
   1. Det utarbeides referat fra alle møter i arbeidsmiljøutvalg/ arbeidsmiljøgruppe og samordningsgruppe i hver enkelt virksomhet.
   2. Det orienteres om saker av betydning for begge virksomhetene i samordningsgruppen.
2. **Diverse**
   1. Avtalen kan sies opp/reforhandles med minimum 6 måneders varsel.

Sted, dato. måned 20xx

For ………………………………….. For………………………………

bispedømme kirkelige fellesråd

………………… ………………

stiftsdirektør (eller den som har myndighet) kirkeverge

Kopi: prost

1. Normalt er fellesrådet hovedbedrift, men det kan i særlige tilfeller avtales at bispedømmerådet skal være det. [↑](#footnote-ref-1)
2. Det anbefales at det velges verneombud også der det er færre enn 10 ansatte. [↑](#footnote-ref-2)